**KONZORCIUMI EGYÜTTMŰKÖDÉSI MEGÁLLAPODÁS**

**Támogatási kérelem benyújtására**

**1.** Jelen konzorciumi együttműködési megállapodás (a továbbiakban: Megállapodás) aláírásával  
a **2.** pontban megnevezett Tagok konzorciumot hoznak létre abból a célból, hogy az Innovációs és Technológiai Minisztérium által a Vízközművek Állami Rekonstrukciós Alapjából nyújtott támogatására kiírt pályázat keretében a 2018. december 27-én megjelent felhívásra (a továbbiakban: felhívás) támogatási kérelmet nyújtsanak be, és a támogatási kérelem támogatása esetén az abban foglalt célt közös együttműködéssel megvalósítsák.

A támogatási kérelem címe: **Budaörs, Budapesti út 1948-ban fektetett DN200 öntöttvas ivóvízvezeték cseréje** (12-23278-1-001-00-05 azonosítóval jelölt, Budaörs ivóvízellátó víziközmű-rendszer vonatkozásában)

**2.** A konzorcium tagjai (a továbbiakban külön-külön úgy is mint Tag, illetve együttes említés esetén a Tagok) az alább felsorolt szervezetek, amely szervezetek az **1.** pontban megjelölt támogatási kérelemben meghatározott cél(ok) megvalósításában a támogatási kérelemben foglaltaknak megfelelően a jelen Megállapodás keretei között részt vállalnak:

|  |  |
| --- | --- |
| **Szervezet neve**: | **Fővárosi Vízművek Zrt.** |
| Postacím: | 1138 Budapest, Váci út 182. |
| Székhely: | 1138 Budapest, Váci út 182. |
| Azonosító szám (törzs-szám/cégjegyzékszám): | 01-10-042451 |
| Adószám: | 10898824-2-44 |
| Aláírásra jogosult képviselője: | Haranghy Csaba vezérigazgató,  Lengyel Gábor műszaki beruházási igazgató |

|  |  |
| --- | --- |
| **Szervezet neve**: | **Budaörs Város Önkormányzata** |
| Postacím: | 2040 Budaörs, Szabadság u.134. |
| Székhely: | 2040 Budaörs, Szabadság u.134. |
| Azonosító szám (törzs-szám/cégjegyzékszám): | 794442 |
| Adószám: | 15730105-2-13 |
| Aláírásra jogosult képviselője: | Wittinghoff Tamás polgármester |

**3**. A konzorcium vezetője (a továbbiakban: Konzorciumvezető) a Fővárosi Vízművek Zrt.

**4.** Jelen Megállapodás aláírásával Budaörs Város Önkormányzata (a továbbiakban: Önkormányzat) mint a konzorcium tagja a *Polgári Törvénykönyvről* szóló 2013. évi V. törvény 6:11. §-a és 6:15. §-a alapján meghatalmazza a Konzorciumvezetőt, hogy helyette és nevében a támogatási kérelmet aláírja, benyújtsa és a támogatási kérelem elbírálása során teljes felhatalmazással eljárva a konzorciumot képviselje.

**5.** Önkormányzat felhatalmazza továbbá a Konzorciumvezetőt, hogy az Önkormányzattal történő előzetes egyeztetést követően

a.) helyette és nevében

* a támogatási kérelem benyújtásához szükséges kérdésekben eljárjon, illetve a szükséges nyilatkozatokat megtegye;
* a projekt-előkészítéshez kapcsolódó beszerzéseket, közbeszerzési eljárásokat lefolytassa, a projekt-előkészítés feladatait megvalósítsa,

1. döntsön a projekt(ek) végleges struktúrájáról és a támogatási kérelmet ennek megfelelően nyújtsa be, a támogatási szerződést ennek megfelelően kösse meg, valamint módosítsa, amennyiben az szükséges;
2. a Támogatóval a támogatási szerződést megkösse;
3. Konzorciumvezető vállalja, hogy a fentiek vonatkozásában folyamatosan tájékoztatja az Önkormányzatot.

**6.** Tagok rögzítik, hogy a projekt megvalósítási helyszíne: Budaörs, Budapesti út

7**.** Konzorciumvezető a pályázattal kapcsolatos valamennyi költséget vállalja, beleértve a projekt megvalósítása során felmerülő költségeket is.

**8.** Önkormányzat vállalja, hogy a projekt-előkészítés kapcsán a Konzorciumvezetővel annak iránymutatása alapján együttműködik.

**9**. Tagok kijelentik, hogy a támogatási kérelemben, valamint az 1. pontban meghatározott cél megvalósítására vonatkozó jogszabályokban foglaltakat megismerik.

**10.** Tagok kijelentik, hogy a támogatási kérelem támogatása esetén a projektet a támogatási kérelemben foglaltak szerint megvalósítják, és ennek érdekében együttműködnek, továbbá, hogy együttműködési megállapodást kötnek a projekt megvalósítására a támogatási döntésben foglalt tartalommal.

**11.** Jelen Megállapodás a támogatási kérelem mellékletét képezi.

**12.** Jelen Megállapodás megszűnik, ha a támogatási kérelem nem részesül támogatásban, illetve ha a Tagok a projekt megvalósítására konzorciumi együttműködési megállapodást kötnek.

**13.** A Tagok képviseletében aláíró személyek kijelentik, hogy a Megállapodás 2. pontjában feltüntetettek szerint jogosultak a Tag képviseletére, továbbá ennek alapján a Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a Megállapodás megkötéséhez szükséges felhatalmazásokkal rendelkeznek és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a Megállapodás megkötését, és az abban foglalt kötelezettségek maradéktalan teljesítését.

Az Önkormányzat ezúton tájékoztatja a Konzorciumvezetőt, hogy Budaörs Város Önkormányzata Képviselő-testülete a Megállapodást a ……… számú határozatával jóváhagyta, a Megállapodás aláírásához szükséges felhatalmazást megadta.

Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | | |  | | | | | |  | | |
| Konzorcium vezetője:  ..............................................  **Haranghy Csaba**  vezérigazgató  ..............................................  **Lengyel Gábor**  műszaki beruházási igazgató  Fővárosi Vízművek Zrt.  P.H.  Aláírás dátuma:  …………………………… |  |  | |  |  |  |  | Konzorciumi tag:  ..............................................  **Wittinghoff Tamás**  polgármester  Budaörs Város Önkormányzata  P.H.  Aláírás dátuma:  ……………………………  Pénzügyi ellenjegyző:  .............................................. | |  |